open-index/open-wikipedia-markdown huggingface dataset:
Լիկա Յանկո

**Լիկա Յանկո** (, իսկական անուն ազգանունը՝ Եվանգելիա Գրաբովա, ), բուլղարացի նկարչուհի։

## Կենսագրություն
մինի|Ալբանիայի փոստային նամականիշ՝ նվիրված Լիկա Յանկոյին։ 2009
Ծնվել է ալբանացի գաղթականների ընտանիքում։ Հայրը եղել է հասարակական գործիչ, Բուլղարիայի ալբանական մշակութային ընկերությունների միության նախագահ։ Սովորել է Սոֆիայի Ֆրանսիական քոլեջում, որտեղ առաջին անգամ ծանոթացել է այնպիսի արվեստագետների ստեղծագործություններին, ինչպիսիք են Սեզանը, Վան Գոգը, Գոգենը, որոնք հետագայում ազդել են նրա աշխատանքների վրա։ 1946 թվականին ընդունվել է Սոֆիայի գեղարվեստի ակադեմիա։ Սովորել է գեղանկարչական արվեստ պրոֆեսորներ Դեչկո Ուզունովի և Իլյա Պետրովի դասարանում։ Նա չի ավարտել ուսումը։

1967 թվականին Սոֆիայում իր առաջին անհատական ցուցահանդեսի լուրջ քննադատությունից հետո, որը ժամկետից շուտ է փակվել, նա չի ցուցադրվել մինչև 1981 թվականը, երբ նրան հրավիրել է մասնակցելու Լյուդմիլա Ժիվկովան՝ ԲԿԿ Կենտկոմի գլխավոր քարտուղար, Բուլղարիայի Ժողովրդական Հանրապետության Պետական խորհրդի նախագահ Տոդոր Ժիվկովի դուստրը։ 1970-ականների կեսերին օտարերկրյա դեսպանատները սկսել են գնել Յանկոյի կտավները, որոնք բարձր են  գնահատվել եվրոպացի փորձագետների կողմից։ Իր կյանքի ընթացքում նա անցկացրել է 7 անհատական ցուցահանդես։ Իր կենդանության օրոք իր 82 կտավներ նվիրել է Սոֆիայի քաղաքային արվեստի պատկերասրահին։

Լիկա Յանկոյի կտավները պահվում են Բուլղարիայի գրեթե բոլոր արվեստի պատկերասրահներում, ինչպես նաև երկրի դիվանագիտական հաստատություններում՝ Ֆրանսիայում, Իտալիայում, Գերմանիայում, Իսպանիայում, Շվեյցարիայում, Պորտուգալիայում, Արգենտինայում, Կոլումբիայում, Հնդկաստանում, Եգիպտոսում, Ինդոնեզիայում, Ճապոնիայում և շատ այլ երկրներում։

Մահացել է թոքաբորբից։
մինի|Հուշատախտակ տանը, որտեղ ապրել է նկարչուհին
## Հիշատակ
Սոֆիայում հուշատախտակ է տեղադրվել այն տան պահին, որտեղ ապրել է նկարչուհին։
* 2009 թվականին ալբանական փոստը թողարկել է նրա պատկերով նամականիշ։

## Գրականություն
* Димитър Аврамов. Лика Янко, София: Център за изкуства «Сорос», 2000, 76 стр.
* Кремена Зотова. В света на Лика Янко, София: Народна библиотека «Св. св. Кирил и Методий», 2004

## Ծանոթագրություններ

Կատեգորիա:Բուլղարացի նկարչուհիներ
Կատեգորիա:Թոքաբորբից մահացածներ
Կատեգորիա:Ժամանակակից արվեստագետներ
Կատեգորիա:Անձինք նամականիշերի վրա
Կատեգորիա:Բնօրինակում անաղբյուր հոդվածներ
Կատեգորիա:Բուլղարացի արվեստագետներ
Կատեգորիա:Ստեղծագործական կեղծանուններ
FIFA 23

**FIFA 23**, սպորտային սիմուլիատոր ժանրի համակարգչային խաղ, որը 30-րդն է FIFA խաղաշարքում և մշակվել է EA Vancouver ընկերության կողմից։ Խաղը թողարկվել է 2022 թվականի սեպտեմբերի 30-ին անհատական համակարգիչների, PlayStation 3, PlayStation 4, PlayStation 5, Xbox One, Xbox Series X/S և Nintendo Switch համար։ FIFA 23-ը համարվում է Electronics Arts-ի կողմից մշակված վերջին խաղը այս անունով, քանի որ 2022 թվականին EA և FIFA-ն հայտարարեցին համագործակցության դադարեցման մասին, հաջորդող խաղը արդեն կկրեն *EA Sports FC* անվանումը։

## Բնութագիր
### Գեյմփլեյ
Առաջին անգամ խաղում փոփոխվել է խաղային շարժիչը HyperMotion Technology-ից դառնալով Hypermotion Technology 2։ Այս տարբերակում ավելացել է խաղերի նկարահանման համակարգը, որի ընթացքում արհետսական բանականությունը սովորել է ավելի քան 6000 վիրտուալ էֆֆեկտներ։ «Տեխնիկական դրիբլինգի» համար օգտագործվում է այսպես կոչված «Ակտիվ հպում» համակարգը, որը բարելավում է ֆուտբոլիստի ճանապարհը դեպի գնդակը, ինչպես նաև մեծացել է խաղացողի արձագանքը տրվող հրամաններին։

### Նոր լիգաներ և ակումբներ
Առաջին անգամ խաղում հասանելի դարձավ կանացի ֆուտբոլը։ Այն կազմված է երկու լիգայից՝ Անգլիա և Ֆրանսիա։ Պաշտոնապես դադարեցվել է համագործակցությունը Liga BBVA MX (Մեքսիկա) և J1 League (Ճապոնիա) լիգաների հետ։ Երկու լիգաններն էլ պայմանագիր են կնքել Konami-ի հետ։

## Մշակում
Խաղն առաջին անգամ գովազդային տեսահոլովակի միջոցով ներկայացվել է 2022 թվականի հուլիսի 20-ին։ Խաղի դիմապատկերն նկարված էր PSG ֆուտբոլային ակումբի ֆուտբոլիստ Կիլիան Մբապպեն և Չելսի կանանց ակումբի ֆուտբոլիստ՝ Սէմ Կերրը։

## Ծանոթագրություններ

Կատեգորիա:Համակարգչային խաղեր այբբենական կարգով
Կատեգորիա:Ստուդիաներ
Գիլբերտ Շոտլանդացի

**Գիլբերտ Շոտլանդացի** (, ), միջնադարյան շոտլանդացի բանաստեղծ և խաչակիր։ Նա իր ընկեր Գաել Մուիրադահ Շոտլանդացու հետ մասնակցել է հինգերորդ խաչակրաց արշավանքին՝ հասնելով Ակրե 1218 կամ 1219 թվականներին և հետևելով խաչակիրների հիմնական բանակին հարավային Կիպրոսով մինչև Դամիետա։ Նա կարող էր խաչակրաց արշավանքի մեջ լինել մինչև 1224 թվականը կամ դրանից հետո։

Խաչակրաց արշավանքների ժամանակ Գիլբերտը կյանքի մեծ մասը, եթե ոչ ավելի, անցկացրել է՝ աշխատելով որպես բանաստեղծ Իռլանդիայում։ Նրա բոլոր պանեգիրիկ բանաստեղծությունները նվիրված են իռլանդացի հովանավորներին։ Մենք գիտենք, որ նա շոտլանդացի էր, քանի որ Շոտլանդիան նկարագրում էր որպես «հայրենի երկիր», իմ հայրենի («հայրենի վայր», «ժառանգություն», «ի ծնե իրավունք» և այլն) և «Իմ երկիրը», իմ երկիր։ Նրա բանաստեղծություններից մոտ յոթը պահպանվել են, հինգ պանեգիրիկ բանաստեղծություններ և երկու խաչակրաց բանաստեղծություններ։

## Պանեգիրիկներ
Փրկված պանեգիրիկները գրվել են երկու իռլանդացի հովանավորների՝ Դոնչադ Քարբրեյչ Օ Բրիայնի (մահ. 1242), Թոմոնդի թագավորի համար և Կետալ Կրոյբդիրգ Օ Կոնչուբեյր (մահ. 1224), Կոննատի թագավորի համար։

* «Տեսիլք, որը ես տեսա որոշ ժամանակ առաջ» («Aisling ad-connarc ó cianaibh») - գրված է Քարբրեյչ Օ Բրիայնի համար։
* «Ձգվում եմ ես մեջքով դեպի Իռլանդիա» («Fada Dhamh druim re hÉirinn») - գրված է Կետալ Կրոյբդիրգ Օ Կոնչուբեյրի համար։
* «Իմ ընկերոջ դանակն իմ ձախ կողմում» - գրված է Քարբրեյչ Օ Բրիայնի համար։
* «Ինձ բեր իմ թագավորի քնարը» - գրված է Քարբրեյչ Օ Բրիայնի համար։
* «Táining an Craobhdhearg go Cruachan» («Կարմիր ձեռքը եկել է Կրուաչան») - գրված է Կետալ Կրոյբդիրգ Օ Կոնչուբեյրի համար։

## Խաչակրաց բանաստեղծություններ
* "A ghilli gabhus an stiúir" 
* "A Mhuireadhaigh, meil do sgín"

## Ծանոթագրություններ

## Արտաքին հղումներ
* Clancy, Thomas Owen (ed.), *The Triumph Tree: Scotland's Earliest Poetry, 550–1350*, (Edinburgh, 1998),pp.&nbsp;247–57, 262-68
* MacLeod, Wilson, *Divided Gaels: Gaelic Cultural Identities in Scotland and Ireland, c. 1200-1650*, (Oxford, 2004)
* MacQuarrie, Alan, *Scotland and the Crusades*, (Edinburgh, 1997)

Կատեգորիա:Շոտլանդացի գրողներ
Խոստանում եմ լինել

**«Խոստանում եմ լինել»** (), խորհրդային մանկական գեղարվեստական ֆիլմ, որը բեմադրվել է Մանկական և պատանեկան ֆիլմերի կենտրոնական կինոստուդիայում 1983 թվականին։

Ֆիլմը նկարահանվել է մելոդրամայի ժանրում։ Նրա երաժշտական ձևավորումն իրականացվել է Կինեմատոգրաֆիայի պետական սիմֆոնիկ նվագախմբի մասնակցությամբ՝ դիրիժոր Ս. Սկրիպկայի ղեկավարությամբ։

## Սյուժե
Պատմությունը դեռահասների մասին է, ովքեր իրենց ամառային արձակուրդներն անցկացնում են պիոներական ճամբարում և հարաբերություններ են կառուցում միմյանց և իրենց դաստիարակի հետ։

Ըստ սյուժեի՝ գործարանի ղեկավարությունը երիտասարդ Վլադիմիր Կալինինին գործուղում է ամառային մանկական ճամբարում աշխատելու որպես ֆիզկուլտուրայի ուսուցիչ։ Դա նրան դուր է գալիս, և նա փորձում է անկեղծորեն պատասխանել երեխաների հարցումներին։ Ժամանակի ընթացքում նրա հարաբերություններն իր ենթակաների հետ վերածվում են բարեկամության և հետաքրքրություն է առաջանում ճամբարի հասարակական կյանքի նկատմամբ։ Գաղափար է առաջանում պարզել նախկին պիոներական ճամբարի գտնվելու վայրը, որը գոյություն է ունեցել նույնիսկ Հայրենական մեծ պատերազմից առաջ։ Մի շարք արկածներից հետո այդ վայրը գտնվում է, այնուհետև կազմակերպվում է հանդիպում վետերանների հետ, ովքեր պատմում են իրենց մանկության և երիտասարդության ժամանակների մասին։

## Դերերում
Ֆիլմի նկարահանումներին մասնակցել են  Վլադիմիր Նոսիկը, Մարիա Վինոգրադովան, Եվգենիա Սաբելնիկովան, Ելենա Ստարոստինան, Վիկտոր Պրոսկուրինը, Բորիս Նովիկովը, Նիկոլայ Վոլկովը, Յուլյա Գորդեևան, Սերգեյ Ելցովը, Ալեքսանդր Ասլանովը, Էլլա Այմալետդինովան, Անտոն Աբրամովը, Ռոմա և Ժենյա Կիժուտինները, Անատոլի Բոգդանովը, Ալեքսանդր Վորոբյովը, Օլգա Դոլնիկովան, Տատյանա Մերզլիկինան, Օլգա Իվաշկինան, Անդրեյ Կարաչինսկին, Մարգարիտա Լոբկոն, Իվան Օխլոբիստինը, Իրինա Շկլյարովան, Ալեքսանդր Սիրինը, Լիլիա Ռոդիոնովան, Ալեքսանդր Վդովինը, Ա. Կալինինան, Նատալյա Կրաչկովսկայան, Վիկտոր Ուրալսկին, Օլգա Գոլուբևան։

## Նկարահանող խումբ
* Ռեժիսոր՝ Վյաչեսլավ Մակսակով
* Սցենարիստ՝ Վյաչեսլավ Մակսակով
* Օպերատոր՝ Կոնստանտին Հարությունով
* Կոմպոզիտոր՝ Վլադիմիր Կոմարով
* Նկարիչ՝ Արսենի Կլոպոտովսկի

## Ծանոթագրություններ

## Աղբյուրներ
* 
* «Обещаю быть!» // Домашняя синематека: отечественное кино 1918—1996 / Сергей Землянухин, Мирослава Сегида. — М.: Дубль-Д, 1996. — 520 с. — стр. 292

## Արտաքին հղումներ
* 

Կատեգորիա:Խորհրդային ֆիլմեր
Կատեգորիա:1983 ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Գյուղական դետեկտիվ (ֆիլմ)

**«Գյուղական դետեկտիվ»** (), 1968 թվականի խորհրդային գեղարվեստական, կատակերգական դետեկտիվ, որը նկարահանել է  ռեժիսոր Իվան Լուկինսկին Վիլ Լիպատովի համանուն պատմվածքի հիման վրա։
Գյուղաբնակ ոստիկան Անիսկինի մասին պատմող եռապատումի առաջին ֆիլմն է։

## Սյուժե
Գյուղական ակումբի վարիչ Գենադի Նիկոլաևիչ Պազդնիկովից թանկարժեք ակորդեոն են գողացել։ 1948 թվականից ի վեր գյուղում տեղի ունեցած այդ ամենամեծ իրավախախտումը բացահայտելու գործն գյուղի տեղամասային ոստիկան Անիսկինի պարտականությունն է։ Հանցագործության վայրը զննելուց և ակումբի վարիչի հետ խոսելուց հետո տեղամասային տեսուչն իմանում է, որ գողությանը նոխորդող երեկոն նա անցկացրել է տեղի խանութի վաճառողուհի Եվդոկիա Պրոնինայի հետ։ Կասկածն ընկնում է վարիչի մրցակցի՝ Գրիգորի Ստորոժևոյի վրա, որովհետև նա նույնպես փորձում էր արժանանալ վաճառողուհու սիրուն։ Անիսկինը զրուցում է է Գրիգորիի և Եվդոկիայի հետ, բայց չի շտապում եզրակացություններ անել։ Նույն օրը երեկոյան Անիսկինը ակումբի մոտ հանդիպում է տեղացի կռվարարներ Պանկով եղբայրներին։ Անիսկինն ու Պազդնիկովը գիշերը մնում են գյուղի ծայրամասում՝ քննչական փորձի համար։ Ոստիկանը ճիշտ է ենթադրել, որ գողը չի դիմանա և կփորձի գործիքը։ Այդպես նա հասկանում է, թե մոտավորապես որտեղ են գողերը թաքցրել գողոնը, և որ Ստորոժևոյը մեղավոր չէ։

Արդյունքում Անիսկինը կռահում է, որ ակորդեոնը «տարել են» Պանկով եղբայրները։ Նրանք փորձել են այնպես անել, որ կասկածի տակ ընկնի Ստորոժևոյը, որը մի քանի անգամ կոնֆլիկտ է ունեցել կարգազանցների հետ, քանի որ գիտեին, որ հենց նրա վրա առաջին հերթին կընկներ կասկածը։ Անիսկինը գործին ընթացք չի տալիս՝ նախազգուշացնելով եղբայրներին, որ եթե նրանք շարունակեն խուլիգանություն անել, նրանց կուղարկի դատարան։ Ճշմարտությունը նա հայտնում է միայն նրանց մորը՝ Պրասկովյա Պանկովային։ Մնացածին ոստիկանը պատմում է, որ գործիքը գտել է անտառում։ Միևնույն ժամանակ, Անիսկինին հաջողվում է փորձել կազմակերպել Պրոնինայի անձնական կյանքը։ Անիսկինը առերեսման է հրավիրում նրան և Ստորոժևոյին, որտեղից նրանք հեռանում են միասին։

## Դերերում

## Նկարահանող խումբ
* Սցենարի հեղինակներ՝ Իրինա Մազուրուկ, Վիլ Լիպատով
* Բեմադրող ռեժիսոր՝ Իվան Լուկինսկի
* Գլխավոր օպերատոր՝ Վլադիմիր Ռապոպորտ
* Բեմադրող նկարիչ՝ Սեմյոն Վելեդնիցկի
* Կոմպոզիտոր՝ Անատոլի Լեպին
* Օպերատորներ՝ Վ. Եգորով, Իգոր Կլեբանով, Անատոլի Բուրավչիկով

## Մրցանակներ
* 1970 — Մրցանակ լավագույն կատակերգական ֆիլմի համար Մինսկի համամիութենական կինոփառատոնում

## Հիշատակ
2016 թվականին Իսլանդիայի ափից 30 կմ հեռավորության վրա ձկնորսները գտել են կինոժապավենի չորս կոճ, որոնց վրա հայտնաբերվել է «Գյուղական դետեկտիվ» ֆիլմը։ Ոգեշնչված այս գտածոյից՝ ամերիկացի ռեժիսոր Բիլ Մորիսոնը 2021 թվականին թողարկել է  «The Village Detective: a song cycle» ֆիլմը, որը պատմում է Միխայիլ Ժարովի մասին։

## Ծանոթագրություններ

## Գրականություն
* 
* 

## Արտաքին հղումներ
* «Գյուղական դետեկտիվ» ֆիլմը «Энциклопедия отечественного кино» կայքում
* Ֆիլմի ստեղծման պատմություն, Культура ալիք 

Կատեգորիա:1960-ականների ռուսերեն ֆիլմեր
Կատեգորիա:1969 ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ռուսական դետեկտիվ ֆիլմեր
Կատեգորիա:Ֆիլմեր ոստիկանների մասին
Կատեգորիա:1960-ականների խորհրդային ֆիլմեր
Թակիր ցանկացած դուռ (ֆիլմ, 1958)

**«Թակիր ցանկացած դուռ»** (), խորհրդային գեղարվեստական ֆիլմ, որը պատմում է միլիցիայի սպայի աշխատանքի մասին դժվար դեռահասների հետ։ Պրեմիերան կայացել է 1958 թվականի սեպտեմբերի 7-ին։

## Սյուժե
Խելացի, զգայուն և նախաձեռնող կապիտան Սուշկովը ընդունում է գործը ոստիկանության մանկական սենյակի նախկին պետ ֆորմալիստ Պյատկինից։ Սուշկովը հասկանում է, որ դժվար երեխաների և դեռահասների հետ աշխատելիս, որոնցից շատերը մեծանում են միայնակ ընտանիքներում, անհնար է հաջողության հասնել առանց քաղաքացիական հասարակության ներկայացուցիչների օգնության։ Վերջիններիս օգնությամբ նա փորձում է վերադաստիարակել դպրոցը թողած խուլիգան Գենա Կրասնուխինին, որն իր անպատասխանատվության պատճառով կախվածության մեջ է ընկնում հանցագործ Պրոխորովից։ Բայց կապիտան Սուշկովի, նրա օգնականների, ինչպես նաև ազնիվ տղայի՝ Անդրեյկա Կրասնուխինի շնորհիվ նա վերագնահատում է իր կյանքի արժեքները։

## Դերերում
* Վյաչեսլավ Պոդվիգ – *Գենադի Կրասնուխին
* Ալեքսանդր Գրավե – *Սուշկով
* Վալենտինա Տելեգինա – *Գենադիի մայրը
* Միխայիլ Ուլյանով – *Պրոխորով
* Յուրի Մեդվեդև – *Պյատկին
* Լյուդմիլա Կարաուշ – *Լյուսյա
* Վլադիմիր Երոնին – *Անդրեյկա
* Վիտալի Կոնյաև – *Ալեքսեյ Գրոմով
* Վլադիմիր Կուլիկ – *Դիմկա
* Վալերի Նոսիկ – *Նոս

## Նկարահանող խումբ
* Սցենարի հեղինակ՝ Վալենտինա Սպիրինա
* Բեմադրությունը՝ Մարիա Ֆեդորովայի
* Օպերատոր՝ Ալեքսեյ Պոլկանով
* Նկարիչներ՝ Լյուդմիլա Բեզսմերտնովա, Իրինա Զախարովա
* Կոմպոզիտոր՝ Լեոնիդ Աֆանասև
* Հնչյունային օպերատոր՝ Վ. Երամիշև
* Խմբագիր՝ Վ. Պոգոժևա
* Գրիմի նկարիչ՝ Կ. Կուպերշմիդտ
* Ռեժիսորի օգնական՝ Զ. Կուրդյումովա
* Մոնտաժող՝ Օ. Կատուշևա
* Համակցված նկարահանումներ․
** Օպերատոր՝ Ֆ. Շախ
** Նկարիչ՝ Ա. Կռիլով
* Կինոարտադրության վարչության նվագախումբ
* Դիրիժոր՝ Ք. Գամբուրգ
* Ֆիլմի տնօրեն՝ Ն. Հոֆման

## Ծանոթագրություններ

## Արտաքին հղումներ
* «Թակիր ցանկացած դուռ» ֆիլմը Imdb կայքում
* «Թակիր ցանկացած դուռ»

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Աշնանային զանգեր

**«Աշնանային զանգեր»** (), 1978 թվականի խորհրդային երաժշտական ֆիլմ-հեքիաթ, որը նկարահանել է ռեժիսոր Վլադիմիր Գորիկկերն Ալեքսանդր Սերգեևիչ Պուշկինի «Մահացած արքայադստեր և յոթ հերոսների հեքիաթը» () ստեղծագործության հիման վրա։

«Աշնանային զանգեր»-ում հնչում են Մոդեստ Մուսորգսկու, Վ. Կալիննիկովի, Ալեքսանդր Գլազունովի, Անատոլի Լյադովի, Դմիտրի Շոստակովիչի, Գեորգի Սվիրիդովի, Ռոդիոն Շչեդրինի, Ալեքսեյ Մուրավլևի, Բորիս Տիշչենկոյի, Վիկտոր Կուպրևիչի երաժշտությունը։

## Սյուժե
Ֆիլմը գեղեցիկ հեքիաթ է սիրո և հրաշքների մասին, արտասովոր տխուր և ուրախ իրադարձությունների մասին, որոնք տեղի են ունեցել հեռավոր հեքիաթային թագավորությունում։ Մինչ այժմ, ըստ ֆիլմի սյուժեի, ցար-հայրը ճանապարհորդում էր հեռավոր երկրներում՝ տանը թողնելով թագուհուն՝ որը երեխայի է սպասում։ Թագուհին նրան պարգևում է դուստր՝ արքայադուստր։ Բայց շուտով թագուհին մահանում է, թագավորն ամուսնանում է չար և նենգ կնոջ հետ, և խորթ մայրը ժամանակի ընթացքում որոշում է ազատվել աղջկանից, քանի որ նա այնքան գեղեցիկ էր, որ նրա կողքին ցանկացած գեղեցուհի թվում էր տգեղ։

## Դերերում
### Գլխավոր դերերում
* Լյուբով Չիրկովա-Չեռնյաևա (լուսագրերում՝ Չիրկովա) – *արքայադուստր
* [[Վլադիմիր Վիխրով]] – *արքայազն Ելիսեյ
* Լյուդմիլա Դրեբնյովա – *թագուհի, խորթ մայր
* Նատալյա Սայկո – *Չեռնավկա
* Իրինա Ալֆյորովա – *թագուհի
* Ալեքսանդր Կիրիլով – *ցար
* Գեորգի Մարտիրոսյան – *դյուցազն
* Վալերի Չեռնյաև – *դյուցազն
* Ալեքսանդր Անդրուսենկո – *դյուցազն
* Վիկտոր Նեզնանով – *դյուցազն
* Լեոնիդ Տրուտնև – *դյուցազն
* Ալեքսեյ Իվաշով – *դյուցազն
* Սերյոժա Բարդիգին – *դյուցազն

=== Էպիզոդներում ===
* [[Ինոկենտի Սմոկտունովսկի]] — *կարդում է բանաստեղծություն կադրից դուրս*

== Նկարահանող խումբ ==
* Սցենարի հեղինակ՝ [[Ալեքսանդր Վոլոդին]]
* Օպերատոր՝ Լև Ռագոզին
* Բեմադրող նկարիչներ՝ Ա. Պոպով, Ա. Կոչուրով
* Հնչյունային օպերատոր՝ Ա. Իզբուցկի
* Երաժշտական ձևավորումը՝ Ա. Կոգանի
* Ռեժիսոր՝ Ն. Սոլոմինա
* Մոնտաժող՝ Լ. Պուշկինա
* Կոստյումների նկարիչ՝ Լ. Չեկուլաևա
* Գրիմի նկարիչներ՝ Կ. Պուստովալովա, Մ. Բաբաևա
* Խմբագիր՝ Տ. Պրոտոպոպովա
* Ռեժիսորի օգնականներ՝ Կ. Կուշնարևա, Ա. Կոլոսով
* Օպերատորի օգնական՝ Ի․ Գեբեշտ
* Լույսի վարպետ՝ Ռ. Ավանեսով
* Համակցված նկարահանումներ․
* Օպերատոր՝ Վ. Շոլին
* Նկարիչ՝ Ս. Իլտյակով

== Ծանոթագրություններ ==


== Աղբյուրներ ==
* 
* Осенние колокола // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 305
* Фёдор Раззаков. *Ирина Алферова. Любимая женщина красавца Абдулова''. — М.: Алгоритм, 2016.

Կատեգորիա:1978 ֆիլմեր
Կատեգորիա:Ալեքսանդր Պուշկինի ստեղծագործությունների էկրանավորումներ
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Ջիմմի Լայ

**Ջիմմի Լայ** (, ), հոնկոնգցի ձեռնարկատեր և ակտիվիստ։ Հիմնել է հագուստի վաճառքի *Giordano International* ընկերությունը, *[[Next Digital]]* մեդիաընկերությունը (ավելի վաղ՝  *Next Media*) և *[[Apple Daily]]* օրաթերթը։ Հայտնի է որպես Պեկինի քննադատ և ժողովրդավարական ճամբարի, հատկապես՝ Դեմոկրատական կուսակցության գլխավոր հովանավորներից մեկը։

## Հակամարտություն իշխանության հետ
2020 թվականի օգոստոսի 10-ին Լայը ձերբակալվում է Հոնկոնգի ոստիկանության կողմից  և մեղադրվեց «Տարածքի անվտանգության մասին» օրենքի խախտման հոդվածով։

2021 թվականի դեկտեմբերին մեդիամագնատը մեղադրվում է Տյանանմեն հրապարակում սպանվածների հիշատակին կազմակերպված հանրահավաքի համար։ Նրան սպառնում է 5 տարվա ազատազրկում։

## Մրցանակներ
* Մամուլի ազատության համար՝ «Թղթակիցներ առանց սահմանների» կազմակերպության կողմից (2020)

## Ծանոթագրություններ

Կատեգորիա:Հոնկոնգցիներ
Կատեգորիա:Չինացի գործարարներ
Կատեգորիա:Չինացի հակակոմունիստներ
Хобби

«**Хобби**» (հայ.՝ «Հոբբի»), ուկրաինացի երգչուհի Աննա Աստիի և ռուս էստրադային երգիչ Ֆիլիպ Կիրկորովի երգը, որը թողարկվել է 2022 թվականի ապրիլի 29-ին որպես սինգլ։ Երգի երաժշտական տեսահոլովակը թողարկվել է սինգլի հետ նույն օրը։

## Քննադատակն արձագանքներ
InterMedia-ից Ալեքսեյ Մաժաևը գրել է, որ «տեքստի դրամատիկական ներուժը» («снова жжёшь нервы, если так, что же? Лучше быть полной стервой, чем дать себя уничтожить» (հայ.՝ «նորից նյարդերդ այրում ես, եթե այդպես է, էլ ի՞նչ։ Ավելի լավ է լինել ամբողջական վհուկ, քան թույլ տալ, որ քեզ ոչնչացնեն») ծախսվում է անտեղի, քանի որ այն ուղղակիորեն չի ասոցացվում կատարողներից որևէ մեկի հետ, որի պատճառով «կախվում են» մնացած բոլոր ջանքերը՝ ծանր գործիքավորումը, Աննայի տառապող վոկալը, Կիրկորովի ծանոթ ձայնը», իսկ մեղեդին նա «հընթացս հիշվող չէր անվանի»։

## Հիթ-շքերթներ
### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Թողարկման պատմություն

## Ծանոթագրություններ

Կատեգորիա:2022 սինգլներ
Կաթով թեյ

**«Կաթով թեյ»** հասկացությունը վերաբերում է բազմաթիվ մշակույթներում հայտնաբերված ըմպելիքի մի քանի ձևերին, որոնք բաղկացած են թեյի և կաթի համակցությունից։ Կաթով թեյ տերմինն օգտագործվում է ինչպես տաք, այնպես էլ սառը ըմպելիքների համար, որոնք կարող են համակցվել տարբեր տեսակի կաթերի և տարբեր համեմունքների հետ։ Սա թեյ մատուցելու հանրաճանաչ միջոց է շատ երկրներում և թեյի տարատեսակն է Հարավային Ասիայի շատ երկրներում։ Ըմպելիքները տարբերվում են՝ կախված այս հիմնական բաղադրիչներից յուրաքանչյուրի քանակից, պատրաստման եղանակից և այլ բաղադրիչների ընդգրկումից (տարբերվում են շաքարավազ կամ մեղրից մինչև աղ կամ հիլ)։ Կաթով թեյը թեյի տարբեր տարատեսակներից է Հնդկաստանում և Պակիստանում և կոչվում է թեյ։
մինի|Հնդկաստանում մատուցվող կաթով թեյ
մինի|Մի բաժակ կաթով թեյ Նեպալում

## Տարատեսակներ
Տեղական տարատեսակները ներառում են.

* Բրիտանական թեյ, մատուցվում է կաթով։
* Բշտիկային թեյ, որը նաև հայտնի է որպես «մարգարիտ կաթով թեյ» կամ «Բոբա կաթով թեյ», թայվանական թեյի վրա հիմնված ըմպելիք, որը հայտնագործվել է Տայչունգում 1980-ականներին։
* Բիրմայական կաթով թեյ,պատրաստված է խիստ եփած սև թեյի տերևներից և քաղցրացված է խտացրած կաթ և  կաթի հարմարեցված հարաբերակցությամբ։, տարածված է Մյանմայում։ Այն սովորաբար մատուցվում է թեյի խանութներում, որոնք առաջին անգամ առաջացել են Բիրմայում՝ բրիտանական տիրապետության ժամանակ։
* Կամբրիկ թեյ, տաք կաթով քաղցրացված ըմպելիք, որը հաճախ պատրաստվում է փոքր քանակությամբ թեյով։
* Հոնկոնգյան կաթով թեյ, սև թեյ՝ քաղցրացված գոլորշիացված կաթով, որը ծագել է Հոնկոնգի Բրիտանական գաղութային կառավարման ժամանակներից։
* Հնդկական թեյ, բառացիորեն «կաթ և թեյի տերևներ», թեյի խմիչք, որը խմում են Հնդկաստանում, Պակիստանում, Նեպալում և Բանգլադեշում։
* Քաշած թեյ, կաթնային թեյի տեսակ, որը տարածված է Մալայզիայում և Սինգապուրում։
* Սուուտեյ Ցայ, աղի մոնղոլական կաթով թեյ։
* Շահի կաթ, եմենական կաթով թեյ, որը մատուցվում  է ուտելուց :
* Մասալա թեյ, որը նաև հայտնի է որպես «Մասալա թեյ», համեմված կաթով թեյ է, որը խմում է Հնդկական թերակղզում։
* Իրանական թեյ, կաթնային թեյի տեսակ՝ պատրաստված մաքուր կաթով, խառնված խտացրած կաթի հետ, որը պատրաստվում է Հայդարաբադ՝ Հնդկաստանում իրանական ոճով սրճարաններում։
* Թայլանդական թեյ,թեյի վրա հիմնված քաղցր ըմպելիք, որը հայտնի է Հարավ-Արևելյան Ասիայում։
* Դալգոնա կաթով թեյ, կաթնային թեյ՝ քաղցրացված ավանդական կորեական դալգոնայով, մեղրախիսխի նման իրիս։

Մեծ Բրիտանիայում, երբ տաք թեյն ու սառը կաթը խմում են միասին, ըմպելիքը պարզապես հայտնի է որպես «թեյ», քանի որ թեյի ճնշող մեծամասնությունը նման կերպ է օգտագործում։ «Կաթով թեյ» տերմինը չի օգտագործվում, թեև կարելի է նշել «թեյ կաթով», եթե համատեքստը դա պահանջում է։ Սա կարող է շփոթություն առաջացնել մշակույթների մարդկանց մոտ, որոնք ավանդաբար թեյ են խմում առանց կաթի։

## Ծանոթագրություններ

Կատեգորիա:Ըմպելիքներ
Կատեգորիա:Թեյ
Կատեգորիա:Կաթ
Կատեգորիա:Ոչ ալկոհոլային խմիչքներ
Մրեն

**Մրեն** կամ Մերին քաղաքատեղին գտնվում է Ախուրյան և Տեկոր գետերի միջև տափարակ հրվանդանի վրա, ծովի մակրեևույթից 1260-1300 մետր բարձրության վրա։ Ներկայումս Թուրքիայի տարածքում է։ Զբաղեցնում է 2 քառակուսի կիլոմետր մակերես, որի կենտրոնական մասում խիտ բնակեցված բնակելի թաղամասն է և Սուրբ Կաթողիկե եկեղեցին։ Արդեն 15-16-րդ դարերում քաղաքի այգիներն ամայացել էին և վերածվել էին արոտավայրերի։ Քաղաքի տարածքում բացակայում են սրբատաշ քարերը, քանի որ շրջակա գյուղերի բնակիչները դարեր շարունակ յուրացրել են դրանք սեփական կարիքների համար։ Մինչ օրս նշմարվում են քաղաքի գլխավոր փողոցները։

## Պատմություն
Մրեն քաղաքի պատմությունը մնում է չլուսաբանված։ Որպես բնակավայր հայ մատենագիտության մեջ հիշատակվում է 5-րդ դարի կեսին, երբ պարսից Հազկերտ Բ-ի հավատափոխության հրովարտակը քննարկման ժամանակ մասնակցել է նաև Խորեն Մրենցին։ Հայտնի է, որ Մրենի բնակչությունը մեծ վնասներ է կրում 7-րդ դարում արաբական արշավանքների ընթացքում, երբ սպանվել և գերեվարվել են հազարավոր հայեր։ Սակայն Մրենը շարունակում է զարգանալ հետագա դարերում, իսկ 1163 թվականին ավերվում է սելջուկ-թուրքերի կողմից, սրի է քաշվում 4000 բնակիչ։ 13-րդ դարի երկորդ կեսին քաղաքը նորից վերականգնում է իր բնականոն կյանքը, իսկ 14-րդ դարի կեսերից աստիճանաբար անկում ապրում և ամայանում։ Հետագա դարերում քաղաքատեղիի ծաղկուն այգեստանները վերածվում են արոտավայրերի, իսկ եկեղեցին՝ անասնագոմի։ 1878 թվականին ռուս-թուրքական պատերազմի ավարտից հետո Մրենի տարածքն անցնում է Ռուսաստանին։ Քաղաքը վերականգնելու նպատակով հայ հոգևորակությունը դիմում են ռուսական իշխանություններին, սակայն հայերի փոխարեն լքված քաղաքատեղիում  հաստատվում են հույները։ 1896-1899 թվականներին Մրենի վանքի վանահայր հիշատակվում է Սարգիս Տեր-Կարապետյանը։ 1900-1910-ական թվականներին որոշակի վերանորոգումներ են կատարվել վանքի տարածքում։ Ընդհանուր առմամբ քաղաքի նյութական ժառանգությունը պատկանում է  երեք շրջանի.
* 7-րդ դար՝  639-640 թթ. կառուցված Մրենի Կաթողիկե եկեղեցի,  քառակող կոթողներով գերեզմանատուն (5-7-րդ դարեր), 
* 10-11-րդ դարեր՝ արձանագիր խաչքարեր, 
* 13-րդ դար՝ Սահմադինի ապարանք (1261 թվական), մատուռ (1277 թվական), 13-րդ դարի վիմագրեր։

## Հուշարձաններ
Քաղաքի տարածքում պահպանվել են 5-7-րդ դարերի քառակող կոթողների բեկորները, որոնց մի մասը 11-13-րդ դարերում ագուցվել են եկեղեցու որմերում մասնակի վերանորոգման ընթացքում։ Կաթողիկե եկեղեցին գտնվում է Ախուրյան գետի աջ ափին։ Եկեղեցու մասին հիշատակություններ կան հայ մատանագիտության մեջ։

## Ծանոթագրություններ

Կատեգորիա:Արևմտյան Հայաստանի բնակավայրեր
Միասնական պետական քննություն

**Միասնական պետական քննություն** (ЕГЭ - Единый Государственный Экзамен), կենտրոնացված քննություն Ռուսաստանի Դաշնության միջնակարգ ուսումնական հաստատություններում՝ դպրոցներում, լիցեյներում և գիմնազիաներում, միջնակարգ հանրակրթական ծրագրերի հիման վրա ՊԵԱ֊ի (Պետական եզրափակիչ ատեստավորման) անցկացման ձև : Այն ծառայում է և որպես դպրոցական ավարտական քննություն և որպես ընդունելության քննություն բուհերում։ Մինչև 2013 թվականը այն նաև ծառայում էր որպես քոլեջների ընդունելության քննություն, սակայն դրանք չեղարկվեցին կրթության մասին նոր օրենք ընդունելուց հետո։ Ամբողջ Ռուսաստանում քննություն անցկացնելիս օգտագործվում են նույն տեսակի առաջադրանքներ և աշխատանքի կատարման որակը գնահատելու միասնական մեթոդներ։ 2009 թվականից ՄՊՔ-ն դպրոցում ավարտական քննությունների միակ ձևն է և բուհերի ընդունելության քննությունների հիմնական ձևը, հետագա տարիներին ՄՊՔ-ը վերահանձնելու հնարավորությունով։ ՄՊՔ-ն անցկացվում հետեևյալ առարկաներով. ռուսաց լեզու, մաթեմատիկա, օտար լեզուներ (անգլերեն, գերմաներեն, ֆրանսերեն, իսպաներեն), ֆիզիկա, քիմիա, կենսաբանություն, աշխարհագրություն, գրականություն, պատմություն, հասարակագիտություն, ինֆորմատիկա (համակարգչային գիտություն)։

2015 թվականին մաթեմատիկայի քննությունը բաժանվել է հիմնական և պրոֆիլային (մասնագիտական) մակարդակների։ Մաթեմատիկայի հիմնական մակարդակն հանձնելը անհրաժեշտ է ատեստատ ստանալու կամ ընդունվելու բուհեր, որոնց ընդունելության քննություններում չկա «Մաթեմատիկա» առարկան (հաճախ ոչ տեխնիկական ԲՈՒՀեր ընդունվելու կամ հումանիտար ուղղություններում սովորելու համար)։ Պրոֆիլային (մասնագիտական) մակարդակի քննություն հանձնելը անհրաժեշտ է շրջանավարտներին, ովքեր պատրաստվում են ուսումը շարունակել բուհերում, որոնց ընդունելության քննություններում առկա է «Մաթեմատիկա» առարկան (հաճախ տեխնիկական ԲՈՒՀեր ընդունվելու համար)։

2016 թվականի աշնանը Ամուրի դպրոցականները համառուսաստանյան մասշտաբով չինարենի փորձնական քննություն են հանձնել։ 2019 թվականից Ռուսաստանի Դաշնությունում ներդրվել է չինարենը միասնական պետական քննությունը (ՄՊՔ)։

## Քննության ներմուծում
Առաջին անգամ միասնական պետական քննության ներդրման վերաբերյալ փորձ է իրականացվել 2001 թվականին Չուվաշիայի, Մարի Էլի, Յակուտիայի հանրապետություններում, ինչպես նաև Սամարայի և Ռոստովի մարզերում ութ ակադեմիական առարկաներով : 2002 թվականին երկրի 16 մարզերում անցկացվել է միասնական պետական քննություն ներդնելու փորձ։ 2003 թվականին փորձը ներառել է Ռուսաստանի Դաշնության 47 սուբյեկտ, իսկ 2004 թվականին ՝ երկրի 65 շրջաններ։ 2006 թվականին Ռուսաստանի 79 շրջանների մոտ 950 հազար դպրոցականներ արդեն անցել են ՄՊՔ֊ն։ 2008 թվականին ՄՊՔ֊ն հանձնել են ավելի քան մեկ միլիոն ուսանող բոլոր մարզերում։ Առարկաների կոնկրետ ցանկը, որոնց համար ՄՊՔ֊ն անցկացվել է 2001-2008 թվականներին, սահմանվել է յուրաքանչյուր տարածաշրջանի կողմից ինքնուրույն։

Քննության գաղափարի հեղինակը նախարար Վլադիմիր Ֆիլիպովն է, իսկ իրականացնողը՝ Վլադիմիր Խլեբնիկովը։

ՄՊՔ֊ի կազմակերպումն իրականացնում է Կրթության և գիտության վերահսկման դաշնային ծառայությունը Ռուսաստանի Դաշնության հիմնադիր սուբյեկտների գործադիր իշխանությունների հետ միասին, որոնք ղեկավարում են կրթությունը։

## Ծանոթագրություններ
Բովում

thumb|Սուրճի հատիկների բովում

**Բովում**, գործընթաց, որի միջոցով ջերմությունը կիրառվում է չոր սննդի վրա՝ առանց յուղ կամ ջուր օգտագործելու։ Ի տարբերություն տապակման այլ մեթոդների, բովումը կատարվում է այնպիսի սննդի համար, ինչպիսիք են ընկույզը և սերմերը, ներառյալ որոշ ուտելի միջատներ, ինչպիսիք են տնային ծղրիդները։ Բովելիս կերակուրները խառնվում են, որպեսզի ապահովեն հավասար ջերմություն։

Բովումը կարելի է կատարել տապակի կամ վոկի մեջ (որոշ խոհանոցներում համեմունքներ պատրաստելու հեշտ եղանակ է) կամ պրոֆեսիոնալ վառարանում (օգտագործվում է սուրճի հատիկներ կամ գետնանուշ բովելու համար)։ Բովումը փոխում է սննդի սպիտակուցների քիմիան՝ փոփոխելով դրանց համը, ինչպես նաև ուժեղացնում է որոշ համեմունքների բույրն ու համը։ Բոված համեմունքները սովորաբար պատրաստվում են տապակի մեջ՝ տարբեր խոտաբույսեր, համեմունքներ և շաքար ավելացնելով և բովելով մինչև դարչնագույն դառնալը։

Հիմնականում բոված կերակուրները պարունակում են գետնանուշի կարագ, որը պատրաստվում է բոված գետնանուշից, թեյ, որը պատրաստվում է թեյի տերևներից, որոնք բոված են (հավաքելուց անմիջապես հետո կամ խմորումից հետո), սուրճ և շոկոլադ, որոնք պատրաստվում են բոված սուրճի հատիկներից և բոված կակաոյից։

## Տես նաև

* Սուրճ
* Խոհարարություն

## Ծանոթագրություններ

Կատեգորիա:Խոհարարություն
Կատեգորիա:Ուտեստների պատրաստման տեխնոլոգիա
Կաբարետե

**Կաբարետե** (), փոքր քաղաք Դոմինիկյան Հնարապետության Պուերտո Պլատա նահանգում, հայտնի է տուրիզմով և ծովափերով։ Այն գտնվում է Կամինո Սինկոյում Պուրտո Պլատա օդանավակայանից մոտ 11 մղոն (18 կմ) հեռու։

## Պատմություն
մինի|Գիշերային կյանքը Կաբարետեում
Կաբարետեն հիմնադրվել է 1835 թվականին Զեֆանիա Կինգսլի առևտրականի կողմից որպես Մայորասգո դե Կոկա կալվածքի մի մաս, որտեղ նա տեղափոխվեց իր խառը ռասսայական ընտնաիքի և 53 ստուկների հետ, որոնց նա ազատել էր Ֆլորիդայի պլանտացիաներից և բերել էր այստեղ  մինչ կղզին գտնվում էր Ժան Պիեր Բուայեի կառավարման ներքո։ Նա հաջորդաբար բերեց մեկ այլ 100 ստրուկներ։ Աննա Քինգսլին ուներ ծովափ նավահանգստի մոտ։ Քինգսլիյի և ստրուկների մի քանի հետնորդներ այսօր ապրում են այս տարածքում։

## Ծովափեր
* Կաբարետեի Ծոցը համարվում է "թաղամաս" և հյուրընկալել է շատ պրոֆեսիոնալ կայթսերֆինգի մրցաշարեր ինչպիսիք են աշխարհի գավաթը, Օվկիանոսի Տիրակալը, ՊԿՐԱ և WKL:
* Օդապարուկի ծովափը Կաբարետեյի ծոցից 1,5 մղոն հարավ է գտնվում և օդապարաուկների ափ է։ Այն նաև ունի առագաստների խութ, որը այցելում են սերֆինգով զբաղվողները։
* Պլայա Էնկունտրոն Կաբարետեի ծոցից 3մղոն հարավ է գտնվում և Կարիբյանի ամենաշատ այցելվող սերֆինգի լողափերից է։

Պատկեր:Kitesurfing Cabarete.jpg|Քայթբոարդինգ Կաբարետեում
Պատկեր:Cabarete.jpg|Քայթսերֆինգով զբաղվողներ


## Տուրիզմ
աջից|մինի|Հյուրանոց Կաբարետեում,Դոմինիկյան Հանարապետություն
Կաբարետեի ծոցը մի քանի անգամ եղել է «Պրոֆեսիոնալ հոմասահքի աշխարհի գավաթ»-ի և «Ծովի տիրակալ»-ի կայացման վայրը,որը ներառում է մրցույթներ հինգ սպորտերում՝ սերֆինգ, հողմասահք,կայթսերֆինգ, *[[standup paddleboarding]],[[wing foiling]]*։

Պլայա Էնկուենտրոն (3 մղոն արևմուտք) Կարիբյան ծովի ամենահայտնի սերֆինգի լողափերից է, և ամեն տարի քաղաքը հյուրընկալում է այս մարզաձևերի կարևոր իրադարձությունները։ Կբարետե զբոսաշրջային տարածքը, որը գտնվում է Camino Cinco-ի երկայնքով Պուերտո Պլատա օդանավակայանից մոտավորապես 11 մղոն (18 կմ) հեռավորության վրա, ներառում է լեռներ, ծովածոցներ և սպիտակ ավազե լողափեր։ Այն ունի մեծ թվով համատիրություններ, բնակարան-հյուրանոցներ, հյուրանոցներ, հանրակացարաններ, խանութներ, նվերների խանութներ, բարեր, գիշերային ակումբներ և բազմաթիվ ռեստորաններ։
ձախից|մինի|Կաբարետե,Դոմինիկյան Հանրապետություն
Այս տարածքի տեսարժան վայրերից է *Monumento* *Natural Lagunas* *Cabareta y Goleta*-ն, որը պաշտպանված տարածք է ծոցերով և քարանձավներով, որոնք հայտնի են կենդանական և բուսական աշխարհի կենսաբազմազանությամբ։ Սա արևադարձային կարստային համակարգ է, որը գտնվում է *Cordillera Septentrional*-ի և Ատլանտյան օվկիանոսի ստորոտների միջև։ Այցելուները կարող են ուսումնասիրել Կարիբյան ավազանի կենսաբազմազանությունը խորտակիչների, մոգոտների, մանգրովների ճահիճների և արևադարձային ջունգլիների միջև եղած տարբեր երթուղիներում՝ հնարավորություն ունենալով ծանոթանալ արևադարձային մրգերի և բուժիչ բույսերի բազմազանությանը։

## Ծանոթագրություններ

## Արաքին hղումներ
* World Gazeteer: Dominican Republic&nbsp;– World-Gazetteer.com
* Cabarete Travel Guide
* Cabarete Responsible Tourism and Investment Guide

Կատեգորիա:Բնակավայրեր այբբենական կարգով
Կատեգորիա:Դոմինիկյան Հանրապետության քաղաքներ
Դիմա Գորինի կարիերան

«**Դիմա Գորինի կարիերան**» (), խորհրդային գեղարվեստական ֆիլմ։

## Սյուժե
Առաջիկայում Դմիտրի Գորինն ստանալու է Սբերբանկի մասնաճյուղի ղեկավարի պաշտոնը, բայց մի անգամ նա պատահաբար ավելորդ գումար է տալիս մի մարդու, ով աշխատում է տայգայում՝ «Սիբիր-Ուրալ» էլեկտրահաղորդման գծի կառուցման վրա։ Գումարը վերադարձնելու համար Դմիտրին ստիպված է լինում մեկնել տայգա, սակայն նա չի շտապում վերադառնալ Մոսկվա։ Նա իր համար բացահայտում է բոլորովին այլ կյանք, որը նրան դուր է գալիս, և հանդիպում է մի աղջկա, որի մասին երազում էր։

## Դերերում

## Էպիզոդներում

* Վալենտինա Անանինա - Բերյոզկայի բրիգադի անդամ
* Վալենտինա Վալևսկայա - Դիմա Գորինի մորաքույրը
* Սերգեյ Վասիլև - էպիզոդ
* Լյուդմիլա Գոլուբևա - էպիզոդ
* Վ. Դմիտրիևա
* Ի. Դոլին
* Նատալյա Կինդինովա - էպիզոդ
* Ա. Կովալյովա
* Լ. Կորչագինա
* Գ. Մալիշև
* Ա. Օռլովա
* Վ. Սոսնովսկի
* Գեորգի Տիմոֆեև - էպիզոդ
* Իննա Ֆեոդորովա - Իվան Մոսկալևի մայրը
* Ռիխարդ Ցերինշ - էպիզոդ
* Վլադիմիր Շախովսկայա - բժիշկ-նյարդաբան
* Ե. Շչերբաչովա

## Նկարահանող խումբ
* Սցենարի հեղինակ՝ Բորիս Մեդովոյ
* Ռեժիսորներ՝ Ֆրունզե Դովլաթյան, Լև Միրսկի (ՎԳԻԿ-ի դիվանագետներ)
* Գեղարվեստական ղեկավար՝ Սերգեյ Գերասիմով
* Օպերատոր՝ Կոնստանտին Հարությունով
* Նկարիչ՝ Մարկ Գորելիկ
* Զգեստների նկարիչ՝ Եկատերինա Ալեքսանդրովա
* Կոմպոզիտոր՝ Անդրեյ Էշպայ
* Հնչյունային օպերատոր՝ Յուրի Զակրժևսկի
* Ռեժիսոր՝ Կլեոպատրա Ալպերովա
* Մոնտաժող՝ Ա. Կլեբանովա
* Երգերի տեքստի հեղինակ՝ Եվգենի Եվտուշենկո
* Խմբագիր՝ Վալերիա Պոգոժևա
* Համակցված նկարահանումներ․
* Նկարիչ՝ Յուրի Միլովսկի
* Ֆիլմերի արտադրության կառավարման նվագախումբ, դիրիժոր՝ Էմին Խաչատրյան
* Ֆիլմի ռեժիսոր՝ Վլադիմիր Մարոն

## Երգեր
Ֆիլմում հնչում են հետևյալ երգերը․
* «А снег идёт», կատարում է Մայա Կրիստալինսկայան, 
* «Мы шагаем», կատարում է Եվգենի Կիբկալոն։

## Քննադատություն
Քննադատ Նաթելլա Լորդքիփանիձեն  «Искусство кино» ամսագրի համար գրած գրախոսականում  ենթադրել է, որ ֆիլմը ավելի շատ դուր կգա այն հադիսատեսներին, քան քննադատներին։ Նա նշել է մտավորականության անհիմն հակադրումը բանվորական բրիգադի անդամներին, ամանորյա երգը համարել է վուլգար, բայց գովել է Դեմյանենկոյի խաղը և լավ դերասանական կազմը։

Ի․ Գրինբերգը «Սովետսկի էկրան» հանդեսում գովաբանել է Դեմյանենկոյի  ու Կոնյուխովայի խաղը, ֆիլմի ստեղծողների դիմելը սիբիրյան շինարարների իրական առօրյային, բայց միևնույն ժամանակ նշել է բնավորության բացակայությունը բրիգադի անդամների մոտ։

## Ծանոթագրություններ

## Գրականություն
* 
* 

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆրունզե Դովլաթյանի ֆիլմեր
Կատեգորիա:1960-ականների խորհրդային ֆիլմեր
Անատոլի Դրյուկով

**Անատոլի Մատվեևիչ Դրյուկով** (, ), խորհրդային և ռուս դիվանագետ, Ռուսաստանի Դաշնության դիվանագիտական ծառայության վաստակավոր աշխատող (2002)։

## Կարիերա
* 1960 թվական՝ ավարտել է ԽՍՀՄ ԱԳՆ Մոսկվայի պետական համալսարանի Միջազգային հարաբերությունների ֆակուլտետը։
* 1961 թվականից՝ դիվանագիտական աշխատանքում՝ բազմիցս դիվանագիտական ծառայության է մեկնել Պակիստան, Զամբիա, Սինգապուր, Հնդկաստան։
* Երկար ժամանակ, արտասահմանյան գործուղումների ընդմիջումներով, աշխատել է ԽՍՀՄ և Ռուսաստանի ԱԳՆ կենտրոնական ապարատում։
* 1987-1990 թվականներին՝ եղել է Սինգապուրում ԽՍՀՄ արտակարգ և լիազոր դեսպան։
* 1991-1996 թվականներին՝ եղել է Հնդկաստանում ԽՍՀՄ և Ռուսաստանի Դաշնության արտակարգ և լիազոր դեսպան։
* 1998 թվականի նոյեմբեր - 2005 թվականի մայիս՝ Հայաստանում Ռուսաստանի Դաշնության արտակարգ և լիազոր դեսպան։
* Ունեցել է աշխատանքային փորձ բոլոր պաշտոններում՝ հերթապահ ռեֆերենտից մինչև ԽՍՀՄ ԱԳՆ կադրերի գլխավոր վարչության պետ։
Մահացել է 2023 թվականի մարտի 12-ին Մոսկվայում 86 տարեկան հասակում։

## Մրցանակներ
* Բարեկամության շքանշան (1998 թվականի մարտի 4), *Ռուսաստանի արտաքին քաղաքական կուրսի անցկացման գործում ունեցած մեծ ավանդի և երկարամյա բարեխիղճ աշխատանքի համար*։
* Մխիթար Գոշի մեդալ (2005 թվականի մարտի 30, Հայաստան), *հայ-ռուսական բարեկամական կապերի ամրապնդման և զարգացման գործում ներդրած նշանակալի ավանդի և Հայաստանում դիվանագիտական առաքելության ավարտի կապակցությամբ*։
* Ռուսաստանի Դաշնության դիվանագիտական ծառայության վաստակավոր աշխատող (2002 թվականի նոյեմբերի 19) — *Ռուսաստանի Դաշնության արտաքին քաղաքական կուրսի իրականացման գործում ունեցած վաստակի և երկարամյա բեղմնավոր դիվանագիտական գործունեության համար*։

## Ծանոթագրություններ

## Արտաքին հղումներ
* Биография
* Послы СССР в странах Азиатского региона
* Справочник по истории Коммунистической партии и Советского Союза 1898 - 1991

Կատեգորիա:Հայաստանում Ռուսաստանի դեսպաններ
Կատեգորիա:Մխիթար Գոշի մեդալակիրներ
Կատեգորիա:Ռուս դիվանագետներ
Մոնիկա Վասիլյան

**Մոնիկա Վասիլյան** (), հայ լողորդ, ներկայացրել է Հայաստանը Ջրային մարզաձևերի Եվրոպայի և աշխարհի առաջնություններում։

## Կարիերա
Վասիլյանը լողով սկսել է զբաղվել 3 տարեկանում, նրա վրա ազդել է հորեղբայրը, ով ջրագնդակի խաղացող էր։ Նա մրցում է հիմնականում 50մ ազատ ոճ և 100 մ ազատ ոճ մրցումներում, մասնակցել է 2014 թվականի Ջրային մարզաձևերի Եվրոպայի առաջնությանը և 2016 թվականի Ջրային մարզաձևերի Եվրոպայի առաջնությանը, ինչպես նաև լողացել է 2013 թվականի Ջրային մարզաձևերի Աշխարհի առաջնությունում, իսկ երկու տարի անց՝  2015 թվականի Ջրային մարզաձևերի Աշխարհի առաջնությունում։

2016 թվականին նա ստացել է օլիմպիական վայլդքարտ՝ մասնակցելու 2016 թվականի ամառային Օլիմպիական խաղերին Ռիո դե Ժանեյրոյում, Բրազիլիա, սակայն Ռիոյում մարզման ժամանակ նա վնասել է ձեռքը և բժիշկների խորհրդով չի մասնակցել մրցումներին։ Նա պետք է հանդես գար կանանց 50 մետր ազատ ոճում։

Վասիլյանն արդեն յոթ տարի լողի ազգային չեմպիոն է և երեք ազգային ռեկորդների դափնեկիր է։

## Ծանոթագրություններ

Կատեգորիա:Հայ լողորդներ
Հայ-բելառուսական հարաբերություններ

**Հայ-բելառուսական հարաբերություններ**, Հայաստանի և Բելառուսի Հանրապետության միջև երկկողմ դիվանագիտական հարաբերություններ։ Երկրների միջև ստորագրվել է 82 փաստաթուղթ (54 համաձայնագիր, 20 արձանագրություն, 2 հուշագիր և 6 այլ փաստաթուղթ)։

Ներկայումս Բելառուսում ՀՀ դեսպանն է Ռազմիկ Մկրտչի Խումարյանը, իսկ Հայաստանում Բելառուսի դեսպանն է Ալեքսանդր Վլադիմիրի Կոնյուկը։

Հայաստանում Բելառուսի դեսպանությունը գտնվում է հետևյալ հասցեում։ Կոտայքի մարզ, գյուղ Առինջ, Մ․ Բաղռամյան փողոց, տուն 9/1։ Բելառուսում Հայաստանի դեսպանությունը գտնվում է հետևյալ հասցեում։ Երկիր Մինսկ,Պարտիզանական շրջան, Բումաժկովի փողոց, տուն 50։

## Երկրների ընդհանուր բնութագրեր

## Պատմություն
Երկրների միջև դիվանագիտական հարաբերությունները հաստատվել են 1993

թվականի հունիսի 11-12-ը։ Նույն թվականին բացվել Է Բելառուսում Հայաստանի դեսպանատունը, իսկ 2001 թվականին՝ Հայաստանում Բելառուսի դեսպանատունը։

## Առևտրատնտեսական հարաբերություններ
2020 թվականի մարտին Երևանում տեղի ունեցավ առևտրատնտեսական համագործակցության հարցերով բելառուսա-հայկական միջկառավարական հանձնաժողովի 14-րդ նիստը։

2014 թվականին երկրների միջև ապրանքաշրջանառությունը կազմել է 40,068 մլն դոլար։ Բելառուսական արտահանումը կազմել է 31,0315 մլն դոլար, իսկ հայկական արտահանումը՝ 9,0365 մլն դոլար։ 2020 թվականին երկրների միջև ապրանքաշրջանառությունը կազմել է 82,3 մլն դոլար։ բելառուսական արտահանումը կազմել է 57,5 մլն դոլար, իսկ հայկական արտահանումը՝ 24,8 մլն դոլար։

Բելառուսի Հանրապետության Ազգային ժողովի Ներկայացուցիչների պալատի նախագահ Վլադիմիր Պավլովիչ Անդրեյչենկոն հայտարարել է, որ երկրների միջև ապրանքաշրջանառությունը կազմում է մոտ 50 միլիոն դոլար, սակայն նշել է, որ «այդ թիվը չի համապատասխանում բելառուսա-հայկական հարաբերությունների ներուժին»։

Հայաստան բելառուսական արտահանման հիմնական ապրանքներն են կաթը, սերուցք, կարագ, պանիր, կաթնաշոռ, տավարի միս, տրակտորներ, թամբի քարշակներ, մեքենաներ և սարքեր՝ բարձրացնելու, տեղափոխելու, բեռնելու կամ բեռնաթափելու համար, մեկուսացված լարեր, մալուխներ, դեղամիջոցներ, կահույք և դրա մասեր, մասեր, ինչպես նաև պահեստամասեր, լուցկիներ, պլաստմասեիրեր, ավտոմեքենաների անվադողեր, փայտե շինանյութեր, խողովակաշարեր, տրիկոտաժե իրեր, պոմպեր և վերելակներ.

Բելառուս հայկական արտահանման հիմնական ապրանքներն են թունդ ոգելից խմիչքները, ձուկը, պղնձի ջարդոնն ու թափոնները, ստիրոլի պոլիմերները, ֆեռոհամաձուլվածքները, հիգիենայի պարագաները, ինչպես նաև հանքային ջուր, էլեկտրատեխնիկական սարքավորումներ, տրանսֆորմատորներ և ծաղիկները։

Հայաստանում գործում է բելառուսական կապիտալի մասնակցությամբ չորս ձեռնարկություն։

## Համագործակցություն մշակույթի ոլորտում
Ամեն տարի երկրների կողմից փոխանակվում են ցուցահանդեսներ և ստեղծագործական խմբերի ելույթներ, Բելառուսը և Հայաստանը մասնակցում են իրենց տարածքում անցկացվող միջազգային փառատոներին։

2019թ. Մայիսի 16-20-ը Հայաստանում անցկացվեցին Բելառուսի մշակույթի օրերը։

## Դիվանագիտական այցեր

## Անդամակցությունը միջազգային կազմակերպություններին
Անդամակցություն միջազգային կազմակերպություններին։

## Ծանոթագրություններ

Կատեգորիա:Հայ-բելառուսական հարաբերություններ
Լևիտացիա

**Լևիտացիա** ( -ից «թեթևություն»), գրավիտացիայի հաղթահարում, որի ընթացքում օբյեկտը լողում է տարածության մեջ, չհպվելով հեղուկ կամ պինդ հենարանի։ Լևիտացիան չի համարվում թռիչք, իրականացված օդից հրվելու արդյունքում, ինչպես միջատների, թռչունների կամ չղջիկների, կամ այնպիսի ցատկ, երբ հրվելով կարող են օդի մեջ սահելով անցնել մեծ հեռավորություններ, ինչպես թռչող սկյուռները, բրդյաթևավորները, թռչող օձերը  կամ թռչող ձկները։

Լևիտացիա են անվանում նաև մոգական հնարքներից մեկը իլյուզիոնիզմում։մինի|Լևիտացիա. Լիտոգրաֆիա Լուի Ֆիգյե. 1887 թիվ:Օկուլտիզմում լևիտացիա են անվանում գրավիտացիայի հաղթահարման գերբնական հնարավորությունները (անոմալ երևույթներ)։

## Լևիտացիան ֆիզիկայում
Լևիտացիայի համար անհրաժեշտ է ուժ, որը կհավասարակշռի ծանրության ուժին։ Այդպիսի ուժի աղբյուր կարող են լինել գազի շիթերը, ուժեղ ձայնային տատանումները, լազերային ճառագայթները և այլն.։ Ինչպես նաև գիտականորեն հայտնաբերված և ապացուցված է դիամագնիսական լևիտացիան և լևիտացիան Մայսների էֆեկտով։

## Ծանոթագրություն

## Գրականություն
* *Николай Норд* «Большая книга экстрасенса. Упражнения для развития сверхспособностей». — издательство «АСТ» — 2017 г. — 320 с.

Կատեգորիա:Գրավիտացիա
Կատեգորիա:Էզոթերիզմ
Կատեգորիա:Խորհրդապաշտություն
Կատեգորիա:Կեղծ գիտություն
Կատեգորիա:Մագնիսականություն
Կատեգորիա:Նյու Էյջի պրակտիկաներ
Կատեգորիա:Պարապսիխոլոգիա
Կատեգորիա:Օկուլտականություն
Իրանա-սիրիական հարաբերություններ

**Իրանա-սիրիական հարաբերություններ**, երկկողմ դիվանագիտական հարաբերություններ Իրանի և Սիրիայի միջև։

## Պատմություն
1980-ական թվականներին Սիրիան Իրան-իրաքյան պատերազմի ժամանակ գրավեց Իրանի կողմը, և երկրները ձևավորեցին ռազմավարական դաշինք, ինչը զայրույթով ընդունվեց Իրաքում և արաբական այլ երկրներում։ Իրանն ու Սիրիան թշնամական դիրքորոշում են որդեգրել Իրաքի նախկին նախագահ Սադդամ Հուսեյնի նկատմամբ, ինչպես նաև համատեղ հանդես են գալիս Ամերիկայի Միացյալ Նահանգների և Իսրայելի վարած քաղաքականության դեմ։ Իրանը Սիրիայի տարածքով զենք է մատակարարում Լիբանանում Հեզբոլլահի զինված ջոկատներին։

2011 թվականին Սիրիայում քաղաքացիական պատերազմի սկսվելուց հետո Իրանի կառավարությունը լայնածավալ աջակցություն ցուցաբերեց Բաշար Ասադին՝ իր դաշնակցին օգնելու համար իրանական բանակի էլիտար ստորաբաժանումներ ուղարկելով։ 2011 թվականի մայիսին բրիտանական The Guardian թերթում հոդված էր հրապարակվել այն մասին, որ Իրանի Իսլամական հեղափոխության պահապանների կորպուսը լրացուցիչ ուժեր է տեղափոխել Դամասկոս՝ ցուցարարներին ցրելու հարցում սիրիական ոստիկանությանը օգնելու համար։ Իրանի արտաքին քաղաքականության հարցերով ավագ խորհրդական Ալի Աքբար Վելայաթին հայտարարել է, որ Իրանը պատրաստ չէ կորցնել իր ռազմավարական դաշնակցին։ Իրանը սկսել է զենք մատակարարել Սիրիայի կառավարությանը անկարգությունների դեմ պայքարելու համար, ինչպես նաև օգնություն է ցուցաբերել հետախուզական գործակալություններին։ Իրանը պատրաստակամություն է հայտնել ֆինանսավորել Լաթակիայի օդանավակայանում տեղակայված ռազմաբազան։ 2011 թվականի օգոստոսին բրիտանական The Daily Telegraph թերթում հոդված էր հրապարակվել այն մասին, որ Սիրիայի գաղտնի ոստիկանության նախկին անդամը հայտնել է երկրում իրանցի դիպուկահարների առկայության մասին, որոնք մասնակցում են բողոքի ցույցերի ճնշմանը։ ԱՄՆ կառավարության տվյալներով՝ Մոհսեն Շիրազին (իրանական Ղոդս հատուկ նշանակության ուժերի հրամանատարներից մեկը) ուղարկվել է Սիրիա՝ տեղի անվտանգության ծառայությունները մարզելու համար։ 2011 թվականի հունիսի վերջին Իրանի բարձրագույն ղեկավար Ալի Խամենեին հայտարարել էր, որ Սիրիայում տեղի ունեցող անկարգությունների հետևում կանգնած են ԱՄՆ-ն և Իսրայելը, ինչպես նաև Իրանի կողմից Սիրիայի գործող կառավարությանը սատարելու մասին։ Իրանի այլ պաշտոնյաներ ևս անվերապահ աջակցություն են հայտնել Բաշար Ասադին։ 2011 թվականի օգոստոսի վերջին Իրանի կառավարությունը մտահոգություն էր հայտնել Սիրիայում տեղի ունեցող իրադարձությունների կապակցությամբ, Իսկ արտգործնախարար Ալի Աքբար Սալեհին հանդես էր եկել հայտարարությամբ, որ Սիրիան պետք է ականջալուր լինի իր ժողովրդի պահանջներին։

Սիրիացի այլախոհ և գիտնական Մուրհաֆ Ժուեժատին պնդել է, որ եթե Բաշար Ասադը պարտվի քաղաքացիական պատերազմում, ապա Իրանը ռազմական մեթոդներով կաջակցի Ալավիների անկախ պետության ստեղծմանը։ 2011 թվականից ի վեր Իրանի զինված ուժերը ակտիվորեն մասնակցում են Սիրիայի քաղաքացիական պատերազմին։ Իրանցի զինծառայողները հանդես են գալիս որպես խորհրդատուներ, անվտանգության աշխատակիցներ, հատուկ նշանակության ուժեր և անմիջականորեն մասնակցում են մարտերին։ 2016 - ին Սիրիայում մարտադաշտում իրանցի գեներալների զոհվելու փաստեր են նշվել։

## Ծանոթագրություններ

Կատեգորիա:Իրանի երկկողմ հարաբերություններ
Կատեգորիա:Սիրիայի երկկողմ հարաբերություններ
Ելենա Դոբրոնրավովա

**Ելենա Բորիսովնա Դոբրոնրավովա** (, ), խորհրդային դրամատիկական թատրոնի դերասանուհի։ ՌԽՖՍՀ վաստակավոր արտիստ (1968)։

## Կենսագրություն
Ելենա Դոբրոնրավովան ծնվել է 1932 թվականի հուլիսի 21-ին Մոսկվա քաղաքում։ Ծնողները՝ Բորիս Դոբրոնրավովը (1896-1949) և Մարիա Դոբրոնրավովան (1900-1964) եղել են Մոսկվայի գեղարվեստական ակադեմիական թատրոնի դերասաններ։ Դրամատիկական թատրոնի դերասանուհի է եղել նաև մորաքույրը՝ Ելիզավետա Ալեքսեևան, որն աշխատել է Ե. Վախթանգովի անվան թատրոնում։

Հետևելով ընտանեկան ավանդույթին՝ երիտասարդ Ելենան դառնում է դրամատիկական թատրոնի դերասանուհի։ 1950 թվականին՝ դպրոցը ոսկե մեդալով ավարտելուց հետո, ընդունվում է Մոսկվայի գեղարվեստական ակադեմիական թատրոնին կից գործող Վ. Նեմիրովիչ-Դանչենկոյի անվան դպրոց-ստուդիա, որտեղ սովորում է երկու տարի (1950-1952)։ Այնուհետև տեղափոխվում է Ե. Վախթանգովի թատրոնին կից գործող Բ. Շչուկինի անվան թատերական ուսումնարան, որն ավարտում է 1954 թվականին (դասախոս՝ Աննա Օրոչկո)։ Ելենա Դոբրոնրավովայի միևնույն կուրսում սովորել են Գրիգորի Աբրիկոսովը, Յուլիան Պանիչը, Լեոնիդ Սատանովսկին, Անտոնինա Դմիտրիևան և Ալեքսանդր Շվորինը։

Ուսումնարանն ավարտելուց հետո ընդունվում է Ե. Վախթանգովի անվան թատրոն, որտեղ աշխատում էր հարազատ մորաքույրը՝ Ելիզավետա Ալեքսեևան։ Նրանք հաճախ էին հանդես գալիս միասին։ Թատրոնում դերասանուհուն անմիջապես ընդգրկում են մի շարք ներկայացումներում։ Բացի այդ, նրան միանգամից նկատում են կինոռեժիսորները, և նա սկսում է նկարահանվել ֆիլմերում։ Ե. Վախթանգովի անվան թատրոնում դերասանուհին աշխատում է 1954 թվականից մինչև կյանքի վերջ։

Ելենա Դոբրոնրավովան մահացել է 1999 թվականի հունվարի 24-ին Մոսկվայում։ Թաղված է Նովոդևիչյան գերեզմանատանը (հողակտոր №2)՝ ծնողների կողքին։

## Ընտանիք
Հայրը՝ Բորիս Դոբրոնրավովը (1896-1949) եղել է Մոսկվայի գեղարվեստական ակադեմիական թատրոնի դերասան։

Մայրը՝ Մարիա Դոբրոնրավովան (1900-1964), եղել է Մոսկվայի գեղարվեստական ակադեմիական թատրոնի դերասանուհի։

Ամուսինը՝ Էդուարդ Շիմը (1930-2006), գրող է եղել։ Ամուսնալուծվել են։ Երեխաներ չի ունեցել։

## Դերերը թատրոնում

## Ֆիլմագրություն

## Մրցանակներ
* Կաննի կինոփառատոնի դափնեկիր «Լավագույն դերասանական անսամբլ» անվանակարգում «Մեծ ընտանիք» ֆիլմի համար (1955)
* ՌԽՖՍՀ վաստակավոր արտիստ (1968)
* Մեդալ «Մոսկվայի 850-ամյակի կապակցությամբ»

## Ծանոթագրություններ

## Արտաքին հղումներ
* Ելենա Դոբրոնրավովայի մասին Ե. Վախթանգովի անվան թատրոնի կայքում
* Ելենա Դոբրոնրավովայի մասին Ալեքսեյ Տրեմասովի հեղինակային կայքում

Կատեգորիա:20-րդ դարի դերասանուհիներ
Կատեգորիա:Դոբրոնրավովներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասանուհիներ
Կատեգորիա:Նովոդևիչյան գերեզմանատանը թաղվածներ
Կատեգորիա:Ռուս դերասանուհիներ
Սոխի օղակներ

**Սոխի օղակ**, որը նաև կոչվում է **ֆրանսիական տապակած սոխի օղակ**, նախաճաշ կամ այլ  ճաշատեսակի ձև է բրիտանական և ամերիկյան խոհանոցում։ Այն օղակների տեսքով  կտրատված սոխ է, որը թաթախում են խմորի  կամ գլորում հացի փշրանքների մեջ, այնուհետև տապակում։ Սովորաբար մատուցվում է այլ ճաշատեսակների հետ։ Սոխի օղակները հաճախ ուտում են ինքնուրույն։

## Պատմություն
1802 թվականի բրիտանական  բաղադրատոմսը կոչ էր անում կտրատել սոխը կտորների , թաթախել խմորի մեջ, ավելացնել պարմեզան պանիր և տապակել խոզի ճարպի մեջ։ Այնուհետև ուտեստը մատուցվում է յուղի և մանանեխի սոուսով։

Խորոված, տապակած սոխի կտորների կամ օղակների բաղադրատոմսերը  հայտնաբերվել են 20-րդ դարում. մեկը  Միդլթաուն (Նյու Յորք)1910 թվականին, մեկ ուրիշը 1933 թ. *Crisco*-ի գովազդում։

Տարբեր ռեստորաններ պնդում էին, որ հորինել են սոխի օղակներ, ներառյալ *[[Kirby's Pig Stand]]* ռեստորանների ցանցը, որը հիմնադրվել է Օակ Քլիֆ (Տեխաս) 1920-ականների սկզբին։
Պատկեր:MahonysOnionRinglets.JPG|Սոխի օղակներ
Պատկեր:Onionjf.JPG|Սոխի օղակներ սոուսով (Ֆիլիպիններ)


## Սննդի քիմիա
Խոհարարության գործընթացում սոխի մեջ քայքայվում է պրոպմեթիալ օքսիդը՝ բիսպրոպենիլ դիսուլֆիդի քաղցր հոտով և համով, որը պատասխանատու է սոխի օղակների թեթևակի քաղցր համի համար։

## Ծանոթագրություններ

Կատեգորիա:Արագ սնունդ
Կատեգորիա:Խավարտներ
Կատեգորիա:Նախուտեստներ
Грустный дэнс

«**Грустный дэнс**», ուկրաինական *Artik & Asti* փոփ խմբի երգը՝ ռուս երգիչ Արտյոմ Կաչերի մասնակցությամբ։ Թողարկվել է 2019 թվականի փետրվարի 14-ին *[[Warner Music Group]]* լեյբլում։ Երգը ներառվել է խմբի *7 (Part 1)* դեբյուտային մինի-ալբոմում։

## Երաժշտական տեսահոլովակ
2019 թվականի մարտի 29-ին թողարկվել է երգի երաժշտական տեսահոլովակը։ *ТНТ Music* ինտերնետային հրատարակությունը տեսահոլովակը տեղադրել է 2019 թվականի լավագույն տեսահոլովակների ցանկի 11-րդ հորիզոնականում։

## Հաջողություն
Թողարկումից հետո երաժշտական սինգլը մեծ ճանաչում է ձեռք բերել՝ հայտնվելով բազմաթիվ հիթ-շքերթներում։

### Մրցանակներ և անվանակարգեր

### Ամփոփիչ ցանկեր

## Հիթ-շքերթներ
### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Ծանոթագրություններ

Կատեգորիա:2019 երգեր
Կատեգորիա:Ռուսերեն երգեր